

**BILJEŠKE UZ GODIŠNJE FINANCIJSKE IZVJEŠTAJE**

 **ZA 2024. GODINU**

**Bilješke uz PR – RAS**

**Prihodi poslovanja**

**ŠIFRA 6** – Prihodi poslovanja su ostvareni u većem iznosu nego u protekloj godini zbog sredstava koja su primljena u sklopu Uredbe Vlade za fiskalnu održivost dječjih vrtića.

Ukupni prihodi poslovanja Dječjeg vrtića Omiš za 2024. godinu iznose 2.150.449,30 EUR.

Ostvareni prihodi se sastoje od:

- prihoda iz proračuna Grada Omiša – 1.868.660,46 EUR, koji se sastoje od prihoda Grada Omiša kao osnivača u iznosu od 1.541.911,31 EUR i prihoda za fiskalnu održivost dječjih vrtića u iznosu od 326.749,15 EUR

- prihoda od uplate roditelja za redovni vrtićki program – 260.453,17 EUR

- prihoda kamata na depozite po viđenju - 0,12 EUR

- prihoda od uplata roditelja i zaposlenika DV Omiš za donacije u iznosu od 1.546,50 EUR

- prihodi od refundacije štete za osiguranje – 975,74 EUR

- tekućih pomoći proračunskim korisnicima iz proračuna koji im nije nadležan:

 - sredstva Ministarstva znanosti i obrazovanja za javne potrebe - program dječjih vrtića za

 predškolce i djecu s poteškoćama koja su integrirana u redovne vrtićke skupine – 7.360,61 EUR

 - sredstva Splitsko – dalmatinske županije za sufinanciranje nabave opreme - 4.000,00 EUR

 - sredstva Središnjeg državnog ured za demografiju i mlade po Ugovoru o dodjeli financijske

 potpore projektu sportskih aktivnosti – 7.452,70 EUR

**Rashodi poslovanja**

**ŠIFRA 3** – Rashodi poslovanja evidentirani su u skladu s pozicijama proračuna i računskim planom. Ukupni rashodi poslovanja Dječjeg vrtića Omiš za 2024. godinu ostvareni su u iznosu od 2.019.435,18 EUR. Obuhvaćaju rashode za zaposlene u iznosu od 1.641.782,01 EUR, materijalne rashode u iznosu od 373.926,28 EUR, financijske rashode u iznosu od 2.180,39 EUR i ostale rashode – donacije u iznosu od 1.546,50 EUR.

**Rashodi za nabavu nefinancijske imovine**

Rashodi za nabavu nefinancijske imovine i dodatna ulaganja ostvareni su u iznosu od 120.784,06 EUR. U 2024. godini opremala su se 2 nova vrtića čije se otvaranje planira početkom 2025. god. te se većina rashoda nefinancijske imovine odnosi na opremu, električne uređaje i namještaj za novootvorene vrtiće. Za postojeće vrtiće nabavljeni su električni uređaji koji su bili potrebni nakon otpisa i rashodovanja imovine koja više nije bila u upotrebi te oprema za održavanje.

**Ostvareni rezultat**

Ukupni prihodi iznose 2.150.449,30 EUR, ukupni rashodi poslovanja 2.019.435,18 EUR te rashodi za nabavu nefinancijske imovine i dodatna ulaganja na građevinskim objektima iznose 120.784,06 EUR.

Ostvareni višak prihoda i primitaka u iznosu od 10.230,06 EUR (X005) u razdoblju od 1. siječnja do 31. prosinca 2024. godine uz preneseni višak prihoda iz 2023. godine u iznosu od 618,07 EUR (9221-9222) daju ukupni višak prihoda u iznosu od 10.848,13 EUR (X006) koji je raspoloživ u sljedećem razdoblju.

**Bilješke uz Bilancu**

**Nefinancijska imovina**

U 2024. godini ukupna vrijednost nefinancijske imovine u iznosu od 230.052,59 EUR iskazana je u bilanci po preostaloj knjigovodstvenoj vrijednosti imovine umanjenoj za ispravak vrijednosti za 2024. godinu. Temeljem odluke o uništenju rashodovane materijalne imovine isknjižena je imovina u iznosu od 2.596,81 EUR.

**Financijska imovina**

Financijska imovina iskazana je na pozicijama Novca u banci i novca u blagajni te potraživanja. Novac u bankama evidentiran je na žiro računu za redovno poslovanje u iznosu od 16.236,67 EUR i novac u blagajni u iznosu od 171,72 EUR.

Potraživanja za prihode poslovanja iznose 30.266,06 EUR, potraživanja za naknade koje se refundiraju – 4.480,74 EUR te ostala potraživanja u iznosu od 114,34 EUR.

Rashodi budućih razdoblja iznose 7,08 EUR.

Financijska imovina, stanje na dan 31.12.2024. iznosi 51.276,61 EUR.

**Bilješke uz RAS funkcijski**

Rashodi prema funkcijskoj klasifikaciji iznose 2.140.219,24 EUR, evidentirani su na brojčanoj oznaci 0911 – Predškolsko obrazovanje.

**Bilješke uz Obveze**

U 2024. godini ukupno povećanje obveza iznosi 2.155.488,36 EUR. Odnose se na obveze za rashode poslovanja u iznosu od 2.034.704,30 EUR i obveze za nabavu nefinancijske imovine u iznosu od 120.784,06 EUR. Podmirene su obveze u iznosu od 2.160.254,80 EUR koje obuhvaćaju obveze za zaposlene - 1.659.981,84 EUR, obveze za materijalne rashode – 376.619,68 EUR, obveze za financijske rashode – 1.683,55 EUR i ostale tekuće obveze u iznosu od 616,67 EUR. Obveze za nabavu nefinancijske imovine podmirene su u iznosu od 121.353,06 EUR.

Obveze na kraju izvještajnog razdoblja iznose 10.162,42 EUR, od čega su dospjele obveze u iznosu od 441,96 EUR, a ostatak od 9.720,46 EUR je iznos nedospjelih obveza.

VODITELJICA RAČUNOVODSTVA

 Jelena Vojnović